משולים הם למשל. מתארים רעיון, רגש, כוונה, בקווים חזקים וברורים אשר מהם ניתן להמציא נימשל. המשל מזקק את שעליו הוא מושל, מסיר את הטפל ומשאיר אמת במלוא עצמתה. לכן, לעתים, נראה לנו החלום אמיתי מהמציאות. "מדוע רודפת אותי דינה בחלומותיי" זועק ברם גווידו. אני אומנם ראיתי שמתרחקים ברם גווידו ודינה, אך מאחר ושמתי עצמי לא פעם בנעליו של אלוהים, המשכתי לעשות כן ולא התערבתי במעשם של הבריות. ערב אחד פגעתי בברם גווידו בדרכי ל"סמטה הלבנה". אמרתי לו "בוא עמי". נכנסנו, מגנטה לפשיץ ישוב היה והאמנים סביבו. אמרתי "ראו זה ליפשיץ, כיוון שנתקהל סביבו קהל, רואה עצמו כקהלת וקורא בקול 'הבל הבלים הכל הבל תחת השמש'". נצטחק מגנטה ליפשיץ ואמר "שב והשט אוזנך כי הבל הבלים דיברת כשאמרת שכל דברי הבל. משיחים אנו בפני הדור ומאחר ואתה ואני בני דור אחד, נוכל להוקיע תינוקות אלו כי פני דורם כפני הכלב." אמרתי "וכי מה רע בפניו של כלב?" וברם גווידו הוסיף שמכיר הוא כמה כלבים שפניהם יפים מפניהם של כמה אנשים אחרים שהוא מכיר. אמר מגנטה ליפשיץ "מה לך אנשל שקמת נגדי? וכי אינך סבור שמתדרדר הדור והולך." אמרתי "לעתים אף אני סבור כך, אך